CELEX: 32010D0571
Language: lv
Date: 2010-09-24 00:00:00
Title: 2010/571/ES: Komisijas Lēmums ( 2010. gada 24. septembris ), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumiem lietojumiem, kuros ir svins, dzīvsudrabs, kadmijs, hroms (VI), polibrombifenili un polibromdifenilēteri (izziņots ar dokumenta numuru C(2010) 6403)  Dokuments attiecas uz EEZ

25.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 251/28
            
         KOMISIJAS LĒMUMS
   (2010. gada 24. septembris),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2002/95/EK pielikumu attiecībā uz atbrīvojumiem lietojumiem, kuros ir svins, dzīvsudrabs, kadmijs, hroms (VI), polibrombifenili un polibromdifenilēteri
   (izziņots ar dokumenta numuru C(2010) 6403)
   (Dokuments attiecas uz EEZ)
   (2010/571/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punktu,
   tā kā:
   
               (1)
            
            
               Direktīva 2002/95/EK aizliedz izmantot svinu, dzīvsudrabu, kadmiju, hromu (VI), polibrombifenilus (PBB) un polibromdifenilēterus (PBDE) elektriskajās un elektroniskajās iekārtās (EEI), ko laiž tirgū pēc 2006. gada 1. jūlija. Atbrīvojumi no minētā aizlieguma ir uzskaitīti minētās direktīvas pielikumā. Minētie atbrīvojumi ir jāpārskata, lai tos pielāgotu zinātnes un tehnikas attīstībai.
            
         
               (2)
            
            
               Atbrīvojumu pārskatīšanas rezultātā konstatēts, ka noteiktiem lietojumiem, kuros izmanto svinu, dzīvsudrabu, kadmiju vai hromu (VI), jāturpina atbrīvojums no aizlieguma, jo šo bīstamo vielu likvidēšana minētajos konkrētajos lietojumos joprojām nav zinātniski vai tehniski realizējama. Tāpēc ir lietderīgi minētos atbrīvojumus paturēt spēkā.
            
         
               (3)
            
            
               Atbrīvojumu pārskatīšanas rezultātā konstatēts, ka noteiktos lietojumos, kuros izmanto svinu, dzīvsudrabu vai kadmiju, minēto vielu izmantošanas izbeigšana vai aizvietošana ir kļuvusi zinātniski vai tehniski iespējama. Tāpēc ir lietderīgi minētos atbrīvojumus svītrot.
            
         
               (4)
            
            
               Atbrīvojumu pārskatīšanas rezultātā konstatēts, ka noteiktos lietojumos, kuros izmanto svinu, dzīvsudrabu vai kadmiju, minēto vielu izmantošanas izbeigšana vai aizvietošana kļūs zinātniski vai tehniski iespējama paredzamā nākotnē. Tāpēc ir lietderīgi noteikt šo atbrīvojumu darbības izbeigšanās termiņus.
            
         
               (5)
            
            
               Atbrīvojumu pārskatīšanas rezultātā konstatēts, ka noteiktos lietojumos, kuros izmanto dzīvsudrabu, minētās vielas izmantošanas izbeigšana vai aizvietošana ir zinātniski vai tehniski iespējama. Tāpēc ir lietderīgi samazināt šajos lietojumos atļautā dzīvsudraba daudzumu.
            
         
               (6)
            
            
               Atbrīvojumu pārskatīšanas rezultātā konstatēts, ka noteiktos lietojumos, kuros izmanto dzīvsudrabu, paredzamā nākotnē zinātniski vai tehniski iespējama ir tikai minētās vielas daļēja un pakāpeniska izmantošanas izbeigšana vai aizvietošana. Tāpēc ir lietderīgi pakāpeniski samazināt šajos lietojumos atļautā dzīvsudraba daudzumu.
            
         
               (7)
            
            
               Noteiktos gadījumos EEI remonts ir tehniski iespējams tikai ar oriģinālajām rezerves daļām. Tāpēc – tikai minētajos gadījumos – ir jāatļauj rezerves daļas, kurās ir svins, dzīvsudrabs, kadmijs, hroms (VI) vai polibromdifenilēteri un kurām bija piešķirts atbrīvojums, izmantot tādu EEI remontā, kas ir laistas tirgū pirms minētā atbrīvojuma termiņa beigām vai izbeigšanas.
            
         
               (8)
            
            
               Komisijas 2009. gada 18. marta Regulā (EK) Nr. 244/2009 par Eiropas Parlamenta un Padomes Direktīvas 2005/32/EK īstenošanu attiecībā uz mājsaimniecībā izmantojamām kliedētas gaismas lampām (2) un Komisijas 2009. gada 18. marta Regulā (EK) Nr. 245/2009 par Eiropas Parlamenta un Padomes Direktīvas 2005/32/EK īstenošanu attiecībā uz ekodizaina prasībām par luminiscences lampām bez iebūvētas droseles, augstas intensitātes gāzizlādes lampām, kā arī šādu lampu ekspluatācijai izmantojamām droselēm un apgaismes iekārtām un par Eiropas Parlamenta un Padomes Direktīvas 2000/55/EK atcelšanu (3) ir noteikti indikatīvi kritēriji attiecībā uz dzīvsudraba izmantojumu spuldzēs. Lai gan ar Regulām (EK) Nr. 244/2009 un (EK) Nr. 245/2009 dzīvsudraba saturs spuldzēs tika atzīts par nozīmīgu ekoloģisku parametru, tika nolemts, ka lietderīgāk ir to reglamentēt ar Direktīvu 2002/95/EK, kas aptver arī tādu veidu spuldzes, kam minētajās regulās ir noteikts atbrīvojums.
            
         
               (9)
            
            
               Regulas (EK) Nr. 244/2009 noteikto pasākumu analīzes rezultātā ir konstatēts, ka dažiem dzīvsudraba lietojumiem zinātniski un tehniski ir iespējama daļēja šās vielas izmantošanas izbeigšana vai aizvietošana bez tādas negatīvas ietekmes uz vidi, veselību un/vai patērētāju drošību, kas aizēnotu aizvietošanas doto labumu. Tāpēc ir lietderīgi samazināt dzīvsudraba saturu minētajos lietojumos atbilstīgi Regulai (EK) Nr. 244/2009.
            
         
               (10)
            
            
               Direktīvas 2002/95/EK pielikumā ir jāizdara būtiskas izmaiņas. Tādēļ skaidrības labad ir jāaizstāj viss pielikums.
            
         
               (11)
            
            
               Saskaņā ar Direktīvas 2002/95/EK 5. panta 2. punktu Komisija ir apspriedusies ar attiecīgajām personām.
            
         
               (12)
            
            
               Tāpēc Direktīva 2002/95/EK ir attiecīgi jāgroza.
            
         
               (13)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK 18. pantu (4),
            
         IR PIEŅĒMUSI ŠO LĒMUMU.
   1. pants
   Direktīvas 2002/95/EK pielikumu aizstāj ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2010. gada 24. septembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 37, 13.2.2003., 19. lpp.
   
      (2)  OV L 76, 24.3.2009., 3. lpp.
   
      (3)  OV L 76, 24.3.2009., 17. lpp.
   
      (4)  OV L 114, 27.4.2006., 9. lpp.
   
      PIELIKUMS
      
         
            “PIELIKUMS
            
               Lietojumi, kam nepiemēro 4. panta 1. punktā noteikto aizliegumu
            
            
                        Atbrīvojums
                     
                     
                        Piemērošanas joma un termiņi
                     
                  
                        1
                     
                     
                        Dzīvsudrabs viencokola (kompaktajās) luminiscences spuldzēs ne vairāk kā (vienam gaismas izstarotājam):
                     
                     
                         
                     
                  
                        1(a)
                     
                     
                        Vispārējai apgaismei < 30 W: 5 mg
                     
                     
                        Zaudē spēku 2011. gada 31. decembrī; pēc 2011. gada 31. decembra līdz 2012. gada 31. decembrim var lietot 3,5 mg vienam gaismas izstarotājam; pēc 2012. gada 31. decembra lieto 2,5 mg vienam gaismas izstarotājam
                     
                  
                        1(b)
                     
                     
                        Vispārējai apgaismei ≥ 30 W un < 50 W: 5 mg
                     
                     
                        Zaudē spēku 2011. gada 31. decembrī; pēc 2011. gada 31. decembra var lietot 3,5 mg vienam gaismas izstarotājam
                     
                  
                        1(c)
                     
                     
                        Vispārējai apgaismei ≥ 50 W un < 150 W: 5 mg
                     
                     
                         
                     
                  
                        1(d)
                     
                     
                        Vispārējai apgaismei ≥ 150 W: 15 mg
                     
                     
                         
                     
                  
                        1(e)
                     
                     
                        Vispārējai apgaismei, ar apļa vai kvadrāta formu un caurules diametru ≤ 17 mm
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 7 mg vienam gaismas izstarotājam
                     
                  
                        1(f)
                     
                     
                        Īpašām vajadzībām: 5 mg
                     
                     
                         
                     
                  
                        2(a)
                     
                     
                        Dzīvsudrabs lineārajās divcokolu luminiscences spuldzēs vispārējai apgaismei ne vairāk kā (vienai spuldzei):
                     
                     
                         
                     
                  
                        2(a)(1)
                     
                     
                        Trīsjoslu luminofora spuldzes ar normālu ekspluatācijas laiku un caurules diametru < 9 mm (piem., T2): 5 mg
                     
                     
                        Zaudē spēku 2011. gada 31. decembrī; pēc 2011. gada 31. decembra var lietot 4 mg vienai spuldzei
                     
                  
                        2(a)(2)
                     
                     
                        Trīsjoslu luminofora spuldzes ar normālu ekspluatācijas laiku un caurules diametru ≥ 9 mm un ≤ 17 mm (piem., T5): 5 mg
                     
                     
                        Zaudē spēku 2011. gada 31. decembrī; pēc 2011. gada 31. decembra var lietot 3 mg vienai spuldzei
                     
                  
                        2(a)(3)
                     
                     
                        Trīsjoslu luminofora spuldzes ar normālu ekspluatācijas laiku un caurules diametru > 17 mm un ≤ 28 mm (piem., T8): 5 mg
                     
                     
                        Zaudē spēku 2011. gada 31. decembrī; pēc 2011. gada 31. decembra var lietot 3,5 mg vienai spuldzei
                     
                  
                        2(a)(4)
                     
                     
                        Trīsjoslu luminofora spuldzes ar normālu ekspluatācijas laiku un caurules diametru > 28 mm (piem., T12): 5 mg
                     
                     
                        Zaudē spēku 2012. gada 31. decembrī; pēc 2012. gada 31. decembra var lietot 3,5 mg vienai spuldzei
                     
                  
                        2(a)(5)
                     
                     
                        Trīsjoslu luminofora spuldzes ar ilgu ekspluatācijas laiku (≥ 25 000 h): 8 mg
                     
                     
                        Zaudē spēku 2011. gada 31. decembrī; pēc 2011. gada 31. decembra var lietot 5 mg vienai spuldzei
                     
                  
                        2(b)
                     
                     
                        Dzīvsudrabs citās luminiscences spuldzēs, nepārsniedzot (vienai spuldzei):
                     
                     
                         
                     
                  
                        2(b)(1)
                     
                     
                        Lineārās halofosfāta spuldzes ar caurules diametru > 28 mm (piem., T10 un T12): 10 mg
                     
                     
                        Zaudē spēku 2012. gada 13. aprīlī
                     
                  
                        2(b)(2)
                     
                     
                        Nelineārās halofosfāta spuldzes (visu diametru): 15 mg
                     
                     
                        Zaudē spēku 2016. gada 13. aprīlī
                     
                  
                        2(b)(3)
                     
                     
                        Nelineārās trīsjoslu luminofora spuldzes ar caurules diametru > 17 mm (piem., T9)
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 15 mg vienai spuldzei
                     
                  
                        2(b)(4)
                     
                     
                        Spuldzes citādai vispārējai apgaismei un īpašām vajadzībām (piem., indukcijas spuldzes)
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 15 mg vienai spuldzei
                     
                  
                        3
                     
                     
                        Dzīvsudrabs aukstā katoda fluorescences spuldzēs (CCFL) un ārējā elektroda fluorescences spuldzēs (EEFL) īpašām vajadzībām, nepārsniedzot (vienai spuldzei):
                     
                     
                         
                     
                  
                        3(a)
                     
                     
                        Mazs garums (≤ 500 mm)
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 3,5 mg vienai spuldzei
                     
                  
                        3(b)
                     
                     
                        Vidējs garums (> 500 mm un ≤ 1 500 mm)
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 5 mg vienai spuldzei
                     
                  
                        3(c)
                     
                     
                        Liels garums (> 1 500 mm)
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 13 mg vienai spuldzei
                     
                  
                        4(a)
                     
                     
                        Dzīvsudrabs citās zemspiediena gāzizlādes spuldzēs (vienai spuldzei)
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 15 mg vienai spuldzei
                     
                  
                        4(b)
                     
                     
                        Dzīvsudrabs augstspiediena nātrija (tvaiku) spuldzēs vispārējai apgaismei, nepārsniedzot (vienam gaismas izstarotājam) spuldzēs ar uzlabotu krāsu atveidošanas indeksu Ra > 60:
                     
                     
                         
                     
                  
                        4(b)-I
                     
                     
                        P ≤ 155 W
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 30 mg vienam gaismas izstarotājam
                     
                  
                        4(b)-II
                     
                     
                        155 W < P ≤ 405 W
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 40 mg vienam gaismas izstarotājam
                     
                  
                        4(b)-III
                     
                     
                        P > 405 W
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 40 mg vienam gaismas izstarotājam
                     
                  
                        4(c)
                     
                     
                        Dzīvsudrabs citās augstspiediena nātrija (tvaiku) spuldzēs vispārējai apgaismei, nepārsniedzot (vienam gaismas izstarotājam):
                     
                     
                         
                     
                  
                        4(c)-I
                     
                     
                        P ≤ 155 W
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 25 mg vienam gaismas izstarotājam
                     
                  
                        4(c)-II
                     
                     
                        155 W < P ≤ 405 W
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 30 mg vienam gaismas izstarotājam
                     
                  
                        4(c)-III
                     
                     
                        P > 405 W
                     
                     
                        Nav lietošanas ierobežojumu līdz 2011. gada 31. decembrim; pēc 2011. gada 31. decembra var lietot 40 mg vienam gaismas izstarotājam
                     
                  
                        4(d)
                     
                     
                        Dzīvsudrabs augstspiediena dzīvsudraba (tvaiku) spuldzēs (HPMV)
                     
                     
                        Zaudē spēku 2015. gada 13. aprīlī
                     
                  
                        4(e)
                     
                     
                        Dzīvsudrabs metālu halogenīdu (MH) spuldzēs
                     
                     
                         
                     
                  
                        4(f)
                     
                     
                        Dzīvsudrabs citās gāzizlādes spuldzēs īpašām vajadzībām, kas nav atsevišķi minētas šajā pielikumā
                     
                     
                         
                     
                  
                        5(a)
                     
                     
                        Svins katodstaru lampu stiklā
                     
                     
                         
                     
                  
                        5(b)
                     
                     
                        Svins luminiscences spuldžu stiklā, nepārsniedzot 0,2 masas %
                     
                     
                         
                     
                  
                        6(a)
                     
                     
                        Svins kā leģētājs elements tēraudā mehāniskai apstrādei un cinkotā tēraudā, kurā ir līdz 0,35 masas % svina
                     
                     
                         
                     
                  
                        6(b)
                     
                     
                        Svins kā leģētājs elements alumīnijā, kurā ir līdz 0,4 masas % svina
                     
                     
                         
                     
                  
                        6(c)
                     
                     
                        Vara sakausējums, kurā ir līdz 4 masas % svina
                     
                     
                         
                     
                  
                        7(a)
                     
                     
                        Svins lodmetālos ar augstu kušanas temperatūru (t. i., svina sakausējumi ar svina saturu vismaz 85 %)
                     
                     
                         
                     
                  
                        7(b)
                     
                     
                        Svins lodmetālos serveriem, uzkrāšanas un datu masīvu atmiņas sistēmām, tīkla infrastruktūras komutācijas, signalizācijas un pārraides iekārtām, kā arī tīkla pārvaldībai telesakaru jomā
                     
                     
                         
                     
                  
                        7(c)-I
                     
                     
                        Elektriskie un elektroniskie komponenti, kuros svins ir stiklā vai keramikā, kas nav keramikas dielektriķi kondensatoros, piem., pjezoelektriskas ierīces, vai stikla vai keramikas matricās
                     
                     
                         
                     
                  
                        7(c)-II
                     
                     
                        Svins dielektriķu keramikas kondensatoros nominālajam spriegumam vismaz 125 V maiņstrāvai vai 250 V līdzstrāvai
                     
                     
                         
                     
                  
                        7(c)-III
                     
                     
                        Svins dielektriķu keramikas kondensatoros nominālajam spriegumam mazāk nekā 125 V maiņstrāvai vai 250 V līdzstrāvai
                     
                     
                        Zaudē spēku 2013. gada 1. janvārī un pēc minētās dienas var tikt izmantots rezerves daļās EEI, ko laiž tirgū pirms 2013. gada 1. janvāra
                     
                  
                        8(a)
                     
                     
                        Kadmijs un tā savienojumi vienreizējos termodrošinātājos
                     
                     
                        Zaudē spēku 2012. gada 1. janvārī un pēc minētās dienas var tikt izmantots rezerves daļās EEI, ko laiž tirgū pirms 2012. gada 1. janvāra
                     
                  
                        8(b)
                     
                     
                        Kadmijs un tā savienojumi elektriskajos kontaktos
                     
                     
                         
                     
                  
                        9
                     
                     
                        Hroms (VI) kā oglekļa tērauda dzesēšanas sistēmas pretkorozijas līdzeklis absorbcijas ledusskapjos līdz 0,75 masas % dzesēšanas šķīdumā
                     
                     
                         
                     
                  
                        9(b)
                     
                     
                        Svins gultņu ieliktņos un buksēs kompresoriem ar aukstumnesēju apsildīšanas, ventilācijas, gaisa kondicionēšanas un saldēšanas (HVACR) lietojumiem
                     
                     
                         
                     
                  
                        11(a)
                     
                     
                        Svins, ko izmanto C-press kontaktsaderīgu savienotāju sistēmās
                     
                     
                        Var izmantot rezerves daļās EEI, ko laiž tirgū pirms 2010. gada 24. septembra
                     
                  
                        11(b)
                     
                     
                        Svins, ko izmanto kontaktsaderīgu savienotāju sistēmās, kas nav C-press
                        
                     
                     
                        Zaudē spēku 2013. gada 1. janvārī un pēc minētās dienas var tikt izmantots rezerves daļās EEI, ko laiž tirgū pirms 2013. gada 1. janvāra
                     
                  
                        12
                     
                     
                        Svins kā pārklājuma materiāls C-moduļa gredzena siltumvadītspējai
                     
                     
                        Var izmantot rezerves daļās EEI, ko laiž tirgū pirms 2010. gada 24. septembra
                     
                  
                        13(a)
                     
                     
                        Svins baltajos stiklos, ko izmanto optikā
                     
                     
                         
                     
                  
                        13(b)
                     
                     
                        Kadmijs un svins stikla filtros un stiklos, ko izmanto atstarošanas standartiem
                     
                     
                         
                     
                  
                        14
                     
                     
                        Svins lodmetālos, kas satur vairāk nekā divus elementus, tādiem kontaktkājiņu un mikropocesoru pakotņu savienojumiem, kuros svina saturs ir vairāk nekā 80 un mazāk nekā 85 masas %
                     
                     
                        Zaudē spēku 2011. gada 1. janvārī un pēc minētās dienas var tikt izmantots rezerves daļās EEI, ko laiž tirgū pirms 2011. gada 1. janvāra
                     
                  
                        15
                     
                     
                        Svins lodmetālos stabilu elektrisko savienojumu izveidei starp pusvadītāja mikroshēmu un datu nesēju integrētajās flip-chip pakotnēs
                     
                     
                         
                     
                  
                        16
                     
                     
                        Svins taisnās kvēlspuldžu caurulēs ar silikāta pārklājumu
                     
                     
                        Zaudē spēku 2013. gada 1. septembrī
                     
                  
                        17
                     
                     
                        Svina halogenīds kā izstarotājs augstas intensitātes gāzizlādes (HID) spuldzēs, ko izmanto profesionālajā reprogrāfijā
                     
                     
                         
                     
                  
                        18(a)
                     
                     
                        Svins kā luminiscentā pulvera aktivators (svina ne vairāk kā 1 % masas) gāzizlādes spuldzēs, ko izmanto diazodrukas reprogrāfijā, litogrāfijā, kukaiņu ķērājos, fotoķīmiskos un ārstnieciskos procesos kā specializētas spuldzes, kurās ir tādi luminofori kā SMS ((Sr,Ba)2MgSi2O7:Pb)
                     
                     
                        Zaudē spēku 2011. gada 1. janvārī
                     
                  
                        18(b)
                     
                     
                        Svins kā luminiscentā pulvera aktivators (svina ne vairāk kā 1 % masas) gāzizlādes spuldzēs, ja tās izmanto kā sauļošanās lampas, kurās ir tādi luminofori kā BSP (BaSi2O5:Pb)
                     
                     
                         
                     
                  
                        19
                     
                     
                        Svins ar PbBiSn-Hg un PbInSn-Hg īpašos sastāvos kā galvenā amalgama un ar PbSn-Hg kā papildu amalgama ļoti kompaktās enerģijas taupīšanas lampās (ESL)
                     
                     
                        Zaudē spēku 2011. gada 1. jūnijā
                     
                  
                        20
                     
                     
                        Svina oksīds stiklā, ko izmanto priekšējā un pakaļējā slāņa sasaistīšanai plakanās luminiscences spuldzēs, kuras izmanto šķidro kristālu ekrānos (LCD)
                     
                     
                        Zaudē spēku 2011. gada 1. jūnijā
                     
                  
                        21
                     
                     
                        Svins un kadmijs krāsās lietojumiem uz emaljām un stikliem, tādiem kā borsilikātstikls un natronkaļķu stikls
                     
                     
                         
                     
                  
                        23
                     
                     
                        Svins savienotājspaiļu nelielu detaļu pārklājumos, izņemot savienotājus ar soli vismaz 0,65 mm
                     
                     
                        Var izmantot rezerves daļās EEI, ko laiž tirgū pirms 2010. gada 24. septembra
                     
                  
                        24
                     
                     
                        Svins lodmetālos, ko izmanto dobas diskveida un plakanas matricas keramikas daudzslāņu kondensatoru ražošanai
                     
                     
                         
                     
                  
                        25
                     
                     
                        Svina oksīds virsmas vadāmības elektronu emitera displejos (SED), ko izmanto konstrukcijas elementos, sevišķi stiklkeramikas lodēšanas materiālā un stiklkeramikas gredzenā
                     
                     
                         
                     
                  
                        26
                     
                     
                        Svina oksīds ultravioleto staru lampu kolbu stiklā
                     
                     
                        Zaudē spēku 2011. gada 1. jūnijā
                     
                  
                        27
                     
                     
                        Svina sakausējumi kā lodmetāls pārveidotājos, ko izmanto lieljaudas skaļruņos (kuri paredzēti vairāku stundu ilgai darbībai ar skaņas spiediena akustisko jaudu vismaz 125 dB)
                     
                     
                        Zaudēja spēku 2010. gada 24. septembrī
                     
                  
                        29
                     
                     
                        Svins tāda kristāla stikla sastāvā, kam apraksts dots Padomes Direktīvas 69/493/EEK (1) I pielikumā (1., 2., 3. un 4. kategorija)
                     
                     
                         
                     
                  
                        30
                     
                     
                        Kadmija sakausējumi elektriski/mehāniski lodētiem savienojumiem ar elektriskajiem vadītājiem, kuri atrodas tieši uz tinumiem skaņas pārveidotājos, kurus izmanto lieljaudas skaļruņos ar skaņas spiediena līmeni vismaz 100 dB (A)
                     
                     
                         
                     
                  
                        31
                     
                     
                        Svins lodmetālos plakanās bezdzīvsudraba luminiscences spuldzēs (ko izmanto, piemēram, šķidro kristālu ekrānos, dizainā vai rūpnieciskajā apgaismē)
                     
                     
                         
                     
                  
                        32
                     
                     
                        Svina oksīds stiklkeramikas lodēšanas materiālos, ko izmanto argona un kriptona lāzera spuldžu montāžā
                     
                     
                         
                     
                  
                        33
                     
                     
                        Svins lodmetālos, kas vajadzīgi elektrisko transformatoru vara vadu lodēšanai, kuru diametrs ir līdz 100 μm
                     
                     
                         
                     
                  
                        34
                     
                     
                        Svins regulējamu maiņrezistoru elementos uz metālkeramikas bāzes
                     
                     
                         
                     
                  
                        36
                     
                     
                        Dzīvsudrabs, ko izmanto par katoda noārdīšanās inhibitoru līdzstrāvas plazmas displejos daudzumā līdz 30 mg vienam displejam
                     
                     
                        Zaudēja spēku 2010. gada 1. jūlijā
                     
                  
                        37
                     
                     
                        Svins augstsprieguma diožu pārklājuma slānī uz cinka borāta stikla korpusa
                     
                     
                         
                     
                  
                        38
                     
                     
                        Kadmijs un kadmija oksīds biezslāņa plēves pastās, ko klāj uz berilija oksīda ar alumīnija saiti
                     
                     
                         
                     
                  
                        39
                     
                     
                        Kadmijs krāsu mainošās gaismas diodēs (LED) ar II–VI grupas pusvadītājiem (< 10 μg Cd uz mm2 gaismas emisijas platības), kas paredzētas izmantošanai cietvielas apgaismes vai displeju sistēmās
                     
                     
                        Zaudē spēku 2014. gada 1. jūlijā
                     
                  
               Piezīme. Direktīvas 2002/95/EK 5. panta 1. punkta a) apakšpunkta vajadzībām pieļauj svina, dzīvsudraba, hroma (VI), polibrombifenila (PBB) un polibromdifinilētera (PBDE) maksimālo koncentrāciju 0,1 % apmērā no homogēno materiālu masas un kadmija maksimālo koncentrāciju 0,01 % apmērā no homogēno materiālu masas.”
         
      
      
         (1)  OV L 326, 29.12.1969., 36. lpp.